วัดประยุรวงศาวาสวรวิหาร
เป็นพระอารามหลวงชั้นโทชนิดวรวิหาร ฝ่ายมหานิกายผู้สร้างวัดนี้คือ สมเด็จเจ้าพระยาบรมหาประยุรวงศ์ (ดิศ บุนนาค) ที่เรียกว่า สมเด็จเจ้าพระยาองค์ใหญ่ เมื่อยังเป็นเจ้าพระยาพระคลัง ว่าที่พระคลังและว่าที่ สมุหพระกลาโหมด้วยอุทิศที่สวนกาแฟสร้างขึ้นเมื่อ พ.ศ.2371 ถวายเป็นพระอารามหลวงในรัชกาลที่ 3 พระบาทสมเด็จพระนั่งเกล้าเจ้าอยู่หัวพระราชทานนามวัดว่า"วัดประยุรงศาวาส" และได้รับพระราชทานวิสุงคามสีมา มีเนื้อที่กว้าง 28 เมตร ยาว 35 เมตรด้วย ในการฉลองวัดประยุรวงศ์ เมื่อวันที่ 13 มกราคม พ.ศ.2379 ซึ่งชาวบ้านเรียกกันว่า "วัดรั้วเหล็ก" เพราะมีรั้วเหล็กแวดล้อมเป็นกำแพงอยู่ตอนหน้พระอุโบสถ วิหารและศาลาการเปรียญรั้วเหล็กสูง 3 ศอกเศษ ทำเป็นรูปอาวุธ คือ หอก ดาบ และขวาน มีสัณฐานเป็นกำแพงและซุ้มประตูเล็กๆ เป็นตอนๆ รั้วเหล็กนี้ สมเด็จเจ้าพระยาบรมมหาประยุรวงศ์สั่งมาจากประเทศอังกฤษ เพื่อทูลเกล้าฯ ถวายพระบาทสมเด็จพระนั่งเกล้าเจ้าอยู่หัวจะได้ใช้ล้อมเป็นกำแพงในพระราชวัง แต่ไม่ทรงโปรด จึงขอรับพระราชทานมาใช้ล้อมเป็นกำแพงในวัด โดยเอาน้ำตาลทรายแลกทำสัญญากันว่า เหล็กหนักเท่าใด น้ำตาลทรายก็หนักเท่านั้น
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
สมเด็จเจ้าพระยาบรมหาประยุรวงศ์ (ดิศ บุนนาค)